Fyringen kommer bag på Mette Villads Christensens advokat. - Jeg er meget overrasket over fyringen. Vi har ingen mulighed for at anke afgørelsen, og vi overvejer lige nu at indbringe sagen for Folketingets ombudsmand, siger Klaus Antonsen til TV2/Nord. Gert Pedersen, der er formand for Lyngby Menighedsråd, har hele tiden støttet Mette Villads Christensen. Han forstår heller ikke fyringen. - Jeg er forarget og synes, at hun har fået en dårlig behandling. Fyringen er sket på en masse usande historier om hele forløbet, siger Gert Pedersen til TV2/Nord. Mette Villads Christensen selv er så chokeret over fyringen, at hun ikke ønsker at udtale sig i dag. Se mere om fyringen i vores udsendelse 19.30.

Opsummering:
Præsten fra det omstridte pastorat I Rubjerg-Lyngby-Jelstrup, Mette Villads Christensen, modtog i dag en fyreseddel fra Kirkeministeriet efter en langvarig strid mellem menighedsrådet og dets ansatte på den ene side og præsten på den anden side.